                             Proiect de Management 

               al Centrului pentru Cultură Bistriţa Năsăud

                           pentru perioada 2013 -2016

A. Analiza socioculturală a mediului în care îşi desfăşoară activitatea Centrul Judeţean pentru Cultură şi propuneri privind evoluţia acesteia în sistemul instituţional existent

Instituţia despre care facem vorbire, este cel mai important instrument de aplicare la nivel regional a politicilor publice în domeniul cultural din judeţul Bistriţa Năsăud, un judeţ care are atit coordonatele culturii urbane cit si pe cele ale culturii rurale. Judetul Bistrita Nasaud are o populatie de  330.000 de locuitori, mai puţin de jumatate in mediul urban – Năsăud, Beclean, Sângeorz-Băi şi municipiul Bistriţa, şi mai mult de jumătate în cele 59 de comune ale judeţului.

Ca o imagine a repartiţiei populaţiei rural-urban formele culturale sînt preponderent cele aparţinînd culturii etnologice. Din judet lipsesc institutiile profesioniste de arta si spectacole: filarmonica, teatru, balet etc. 
Asezămintele culturale au oportunităţi pentru valorificarea fortelor artistice locale de amatori şi importul de cultură naţională şi europeană performantă. Casele de Cultură, Căminele Culturale şi Salile de expozitii pot gazdui forme culturale complexe sub supravegherea unui personal competent.


În judeţ există Asociaţii, Fundaţii şi I.M.M.-uri cu profil cultural: „Societatea de Concerte”, „Nunta Zamfirei”, „Balada”, „Bistriţa Medievală”, „Ginta latină”, „ASTRA”, „România din inima mea”, „Uniunea Artiştilor Plastici – filiala Bistriţa”, „Doina Someşană”, „Someşana” , U.S.R. etc.  Un parteneriat cu aceste ONG uri este posibil şi de dorit în dezvoltarea perspectiva dezvoltării plajei de oferte culturale.
             Judeţul deţine un număr de 765 obiective de patrimoniu înscrise în Legea Monumentelor. Acest patrimoniu se cere valorificat în colaborare cu forurile de specialitate ale Ministerului Culturii şi cu Administraţia locală .

Apetitul pentru cultură şi vocaţia culturală a locuitorilor acestei zone pot fi valorificate şi prin găsirea unor sponsori locali care să susţină financiar activităţile Centrului.

B. Analiza activităţii profesionale a instituţiei şi propuneri privind îmbunătăţirea acesteia

Din relatările managerilor anteriori am desprins ideea că lucrarea Centrului Judeţean pentru Cultură Bistriţa-Năsăud s-a desfăşurat în mai multe direcţii.
· Festivaluri tradiţionale – care s-au desfăşurat la: Silivaşu de Câmpie, Urmeniş, Ţagu, Milaş, Chiochiş, Viţa, Lechinţa, Teaca, Şieu, Monor, Budacu de Sus, Orheiu Bistriţei, Valea Bârgăului (Alaiul Nunţilor de pe Bârgău), Prundu Bârgăului, Josenii Bârgăului, Ilva Mare, Leşu, Sângeorz-Băi, Feldu, Năsăud, Telciu, Miceştii de Câmpie, Spermezeu, Târlişua, Beclean, Ciceu Giurgeşti, Ciceu Mihăieşti, Căianu Mic, Zagra, Runcu Salvei. Acest gen de manifestare s-a desfăşurat în aer liber sub forma unei serbări câmpeneşti cu spectacole de 4 – 6 ore la care au participat de la 5 – 6 formaţii la 18 – 20 de formaţii, cu un număr de artisti de la 250 la 2.500 (Silivaşu de Câmpie, Şieu, Orhei). Cei care au beneficiat de aceste spectacolr artistice de o ţinută deosebită – chiar dacă nu s-a declarat public, în fond era un concurs între formaţii – s-au cifrat la un număr minim de 1.000 de persoane (Runc) şi 6 – 7.000 de persoane (Silivaşu de Câmpie, Şieu, Orhei, Valea Bârgăului).

· Spectacole artistice model cu caracter mixt folcloric, literar – muzical, muzică cultă, dans clasic – care au fost gândite ca şi experiment privind asimilarea şi acceptarea acestui gen de un public rural şi semiurban la Prundu Bârgăului, Josenii Bârgăului, Budacu de Jos, Şieu, Milaş, Sângeorz-Băi, Ilva Mare, Poiana Ilvei, Măgura Ilvei, Bistriţa Bârgăului, Coşbuc, Telciu, Nuşeni. Acest experiment şi gen de spectacol s-a bucurat de o reuşită deplină rămânând să fie extins.

· Spectacol folcloric în localităţi foarte rar frecventate de formaţii artistice şi aşezate în locuri mai greu accesibile. Spectacolele au fost susţinute în special de Orchestra Profesionistă „Dor Românesc” în colaborare cu formaţii săteşti la: Agrieş, Agrieşel, Delureni, Visuia, Borleasa, Breaza, Budeşti Fânaţe, Lunca Ilvei, Dipşa, Tonciu, Ţigău, Şirioara, Ruştior, Sebiş, Dumbrăvioara, Arşiţa, Dumbrăviţa-Diug, Suplai, Strâmba, Tureac, Chiraleş.

· Spectacole – concurs de muzică populară – „Zestrea satului” – pe categorii de vârstă din doi în doi ani cu 8 – 11 centre de preselecţie în judeţ şi cu fază finală la Bistriţa; „La poale de Ţibleş” – Târlişua – pentru rapsozi populari; „Pană de Păun” şi „Valeria Peter Predescu”.

· Simpozioane, colocvii, conferinţe. Un loc important îl ocupă organizarea „Conferinţelor Centrului” cu desfăşurare lunară pe diferite teme şi cu lectori – personalităţi culturale de prim rang – prof. univ. Ovidiu Bojor, Dan Puric, acad. Camil Mureşan, acad. Nicolae Breban etc..

· În anul 2009 Centrul Judeţean pentru Cultură a reuşit să deschidă o simeză pe Pietonalul „Liviu Rebreanu” Bistriţa unde se desfăşoară o activitate expoziţională continuă în special artă plastică dar şi fotografie şi în viitor carte.
· S-a organizat „Festivalul interetnic” – de nivel naţional cuprinzând: expoziţie de carte, de artă culinară, de artă populară, un Târg al olarilor şi spectacole artistice, pe parcursul a două zile cu participarea unui public de aproximativ 10 – 12.000 de persoane.

· Centrul Judeţean pentru Cultură în colaborare cu U.A.P. filiala Bistriţa organizează o viaţă expoziţională permanentă la Galeriile de Artă unde expun numai artişti profesionişti

În viziunea noastră Direcţiile mari de acţiune culturală vor fi două: cea de afirmare şi promovare a Culturii Urbane – literatură,teatru cult, muzică clasică, dans, artă plastică, forme contemporane ale artei – şi cea de cercetare şi valorificare a Culturii Rurale – tradiţii, obiceiuri, artă populară, meşteşuguri, manifestări folclorice. Proiectele şi Planul de Activitate vor fi astfel alcătuite încît fiecare cetăţean al judeţului Bistriţa Năsăud să aibă şansa şi oportunitatea  accesului la formele culturale de el agreate, să îşi regăsească opţiunile şi gusturile culturale în manifestări care să îi aducă mulţumire sufletească.

Experienţa anterioară, în calitate de Manager al Centrului Multicultural Sinagoga Bistrita, m-a ajutat în creionarea unor programe atractive care au fost verificare atît în valoarea lor intrinsic-culturală, cît şi în gustul public, astfel încît din punct de vedere al sociologiei receptării pot afirma că am certitudini ale succesului de public, că am ajuns la realizări remarcabile pe care bistriţenii le-au apreciat la superlativ. Multiplicarea acestora la nivel judeţean se impune  spre beneficiul  tuturor consumatorilor de cultură.(vezi anexa 2)
C. Analiza organizării instituţiei şi propuneri de restructurare/ reorganizare

Centrul Judeţean pentru Cultură a luat fiinţă prin Hotărârea Consiliului Judeţean Bistriţa-Năsăud din nr. 20/ 28 martie 2002 sub forma Centrului Judeţean pentru Cultură Populară cuprinzând Centrul pentru Conservare şi Promovare a Culturii Populare, Şcoala de Arte şi Orchestra Profesionistă. 


 În 2004 Centrul şi-a schimbat denumirea devenind Centrul Judeţean pentru Cultură şi s-a imbogatit cu domeniile: literatură, arte plastice, foto, muzică cultă şi corală.


 Centrul Judeţean pentru Cultură din Bistriţa-Năsăud, asigură: conservarea tezaurului cultural al judeţului, promovarea fenomenului cultural ca act de civilizaţie şi educaţie, depistarea şi promovarea valorilor autentice de cultură, asigurarea serviciilor cultural-artistice pentru toate categoriile socio-profesionale de populaţie, de vârstă şi etnie, susţinerea şi întreţinerea unei activităţi cultural-artistice de permanenţă şi cu extindere pe aria întregului judeţ. 

Prin Serviciul pregătire şi perfecţionare artistică  Şcoala de Arte şi Meserii  se realizează perfecţionarea cadrelor de execuţie din cadrul sistemului cultural – instructori, dansatori, instrumentişti, directori de cămine culturale şi în al doilea rând se răspunde cerinţelor individuale ale cetăţenilor din judeţul Bistriţa-Năsăud de satisfacere a unor hobby-uri cultural-artistice contra unei taxe de şcolarizare.


Serviciul promovare cultural-muzicală şi spectacol folcloric „Dor Românesc” are în componenţă Orchestra Profesionistă „Dor Românesc”cu un număr de 27 de angajaţi instrumentişti şi solişti vocali, este o formaţie de spectacol dar şi o formaţie metodică de instruire şi perfecţionare a instrumentiştilor, soliştilor vocali şi de prezentare metodică a formelor de spectacol artistic în domeniul folclorului.

Centrul Judeţean pentru Cultură funcţionează pe baza Legii administraţiei locale 215/2001, a Ordonanţei 118/27 decembrie 2006 şi a Regulamentului de organizare şi funcţionare aprobat de Consiliul Judeţean. 

Centrul Judeţean pentru Cultură Bistriţa-Năsăud are următoarea structură organizatorică:
· Director

· Contabil-şef
· 4 Servicii 
· Serviciul conservare, protejare şi promovare a culturii tradiţionale; arte plastice şi literatură

· Serviciul pregătire şi perfecţionare artistică „Şcoala de Arte şi Meserii”

· Serviciul promovare cultural-muzicală şi spectacol folcloric „Dor Românesc”
· Serviciul financiar contabil, resurse umane, administrativ
În perioada 2013 – 2016 Centrul va avea următoarea structură organizatorică:
Manager 
 Viziunea noastra asupra calitatilor managerului

Definirea misiunii şi a obiectivelor  managerului resurselor culturale la nivel de performanţă credem noi că trebuie să ia în considerare următoarele criterii :
  a)  un manager cultural performant are calificarea superioară şi competentă precum şi vocaţia şi talentul de a fi:

-   conducător al instituţiilor culturale profesioniste, al organizaţiilor Non-guvernamentale care activează în sfera culturii ( fundaţii, asociaţii, edituri, galerii, societăţi comerciale din industria culturală, turism cultural, agenţii publicitare ). 

- director de programe culturale pentru noul sistem de structurare a instituţiilor de cultură, pentru a aplica şi executa contracte cu finanţări din surse multiple 

-  administrator cultural – pentru a se ocupa de administrarea, gestionarea şi finanţarea actului cultural

-  consultant  în elaborarea, estimarea şi aplicarea programelor culturale în cadrul unor parteneriate 

b) managerul cultural trebuie să fie capabil să conceapă, să proiecteze, să implementeze proiecte şi să dezvolte evenimente, manifestări, produse cultural-artistice complexe şi valoroase

c) managerul cultural va avea competenţa profesională şi abilitatea să construiască, pe baza cunoaşterii raportului ofertă culturală - nevoie de cultură şi să promoveze acele strategii care să optimizeze căile spre piaţa culturală în condiţiile economiei de piaţă
d) managerul cultural trebuie să aibă capacitatea, ca acţionând secvenţial, să determine modificări structurale optimizante în instituţiile de cultură, în intreprinderile industriei culturale, în realizarea economico-financiară a produselor culturale pe piaţa culturii în sensul armonizării tuturor componentelor;

e) prin favorizarea şi stimularea factorului motivaţional, managerul cultural  îşi  dezvoltă ca1ităţile performante în sensul integrator al amplificării şi permanentizării relaţiilor de schimburi culturale la nivelul standardelor şi exigenţelor organismelor comunitare europene..

e) În condiţiile acţiunii locale managerul cultural  se cere să aibă disponibilitate dinamică pentru a putea acoperi prin acţiunea personală întregul cîmp al construirii strategiilor şi organizării unor manifestări culturale. Disponibilitatea această dinamică se va regăsi în deplasările făcute în diferite locuri din ţară şi străinătate care oferă resurse umane, personalităţi culturale şi resurse logistice pentru atingerea obiectivelor manageriale.

f) O altă calitate importantă a managerului cultural este toleranţa şi echilibrul social pe care trebuie să le probeze mereu în relaţiile cu oficialităţile, cu ceilalţi participanţi la crearea şi operaţionalitarea programelor culturale.

g) Un rol hotărîtor în succesul actului managerial cultural îl are pregătirea de specialitate, competenţa personală a managerului pe paliere diverse şi de adîncime diferită din domeniile culturale. Managerul se cere a avea, pe lîngă o pregătire universitară de specialitate, cunoştinţe diverse şi bine fundamentate din toate domeniile artistice şi ştiinţifice pe care le manageriază pentru a putea intra în consonanţă cu personalităţile domeniilor respective şi pentru a putea armoniza raporturile care se nasc între acestea şi public pe parcursul derulării acţiunii culturale

Nu în ultimul rînd, managerul cultural se cere a fi o persoană plăcută, admirată şi lesne acceptată social. Calităţile personale de relaţionare, prieteniile culturale, felul amabil şi îndatoritor de a fi, posibilitatea de a crea uşor relaţii noi şi de a le întreţine în cele mai bune condiţii pe cele vechi timp îndelungat sînt calităţi personale care contribuie decisiv la reuşita managerului cultural, a cărui muncă se desfăşoară mereu printre oameni sensibili,  cu personalitate accentuată, complex alcătuită şi exprimată.

Voinţa de cunoaştere, gradul special al dezvoltării sensibilităţii şi capacitatea de a realiza şi operaţionaliza generalul, dau managerului calităţi de lider. 

Despre calităţile şi aptitudinile liderului, ale managerului,  ne vorbeşte Tudor Cătineanu în Constructele sale şi nu este greu să ghicim, urmărindu-l, că aptitudinile reclamate sunt parte a personalităţii specifice acestei ipostaze, acestui rol social

Din acest punct de vedere se deschide perspectiva unei filosofii a managementului care s-ar putea scrie spre folosul celor care au alunecat prea tare pe panta unui praxis susţinut doar de eficienţă şi realizări şi nu de mulţumirea lucrului bine făcut.

Calităţile liderului, ale managerului şi în speţă ale managerului cultural, sunt numite de Cătineanu simţuri şi sunt descrise ca fiind cinci la număr: simţul întregului, simţul distanţelor optime, simţul vitezei raţionale, simţul măsurii şi al măsurării, bunul-simţ.

Simţul întregului este prin excelenţă, aşa cum am arătat şi mai sus o calitate a personalităţii managerului. El cere individului o plasare deasupra particularului şi individualului, cere vocaţia şi exerciţiul întregului, vederea pădurii pe deasupra copacilor. În exersarea acestui simţ fundamentală este problema relaţiei   dintre parte şi întreg pentru care Tudor Cătineanu propune ca soluţie echilibrul funcţional: “Între un întreg şi părţile lui există cel puţin 7 (şapte) relaţii posibile, dintre care numai una este optimă sub raport managerial. Dacă liderul are în vedere preponderent întregul, el pierde din vedere părţile cu concretul lor,  nu vede copacii din cauza pădurii.  Dacă are în vedere preponderent părţile, pierde echilibrul întregului; nu vede pădurea din cauza copacilor”  
Când nu se realizează echilibrul funcţional dintre cele două perspective apar două riscuri: în dezechilibrul datorat întregului liderul devine un mit fals, iar în cel datorat părţilor devine un funcţionar inutil.

 Simţul distanţelor optime dă liderului - se poate citi managerului cultural - o plasare oportună  în câmpul relaţiilor sociale atât pe verticală - în ierarhii - cât şi pe orizontală - în zona compatibilităţilor de statut şi rol. Noţiunea de distanţă are pentru Cătineanu atât un înţeles spaţial ”Liderul stă mai sus, restul stă mai jos; dacă stă prea sus ( mai presus), el se rupe, dacă stă prea jos (prejos), el se dizolvă, se dezintegrează.” cât şi unul axiologic, simbolic, cuprins în orice relaţii: “Relaţia este legătura dintre doi termeni diferiţi, oricare ar fi ei. Diferenţa dintre termeni dă depărtarea, co-relaţia lor dă apropierea. Depărtarea prea mare anulează legătura, apropierea prea mare anulează diferenţa.” 
Găsirea optimului este necesară atât în relaţiile din interiorul domeniului managerial cât şi în relaţia acestuia cu alte domenii, cu contextul. Liderul are de ocolit patru pericole pentru a rămâne lider: ruperea părţilor de întreg în numele autonomiei, impunerea unei părţi asupra întregului, izolarea şi ruperea de context şi dizolvarea în context.

Managerului i se cere apel la măsură şi rafinament operaţional în raport cu propria acţiune, în aflarea celei mai bune metode de înaintare în domeniile propuse şi de expunere în discurs a rezultatelor cercetării.

Simţul vitezei raţionale se referă  la optimul deciziei în cazul în care aceasta trebuie luată în timpul derulării unui proces. Fiecare domeniu are un specific al vitezei raţionale şi respectarea acestuia se impune pentru a evita riscurile: “ A modifica viteza specifică înseamnă  fie a precipita fie a frâna un proces. În ambele cazuri procesul este perturbat, declinat de la firescul lui. Asta înseamnă  că şi modificarea vitezei specifice trebuie să aibă  caracter specific.

Grâul se coace într-un interval, pâinea se coace în alt interval. În al doilea caz; dacă frânăm, rămânem cu plămada, dacă accelerăm ne alegem cu arsura, carbonizăm”  
Simţul măsurii şi al măsurării este prezent şi în celelalte şi reprezintă principala calitate a liderului – amnagerului – care trăieşte în mijlocul contrastelor, a contradicţiilor şi într-un context tensionat de acestea care reclamă reglaje continue, de fineţe, de nuanţă sau de profunzime, radicale. Cătineanu defineşte astfel măsura:  “Într-un prim înţeles, măsura este un echilibru între elemente sau tendinţe diferite, uneori chiar extreme. Simţul măsurii constă atunci în păstrarea echilibrului dacă el există. Este contraproductiv să intervii într-un echilibru inexistent.” 
Bunul-simţ este un simţ sintetic. El se impune a fi o calitate a liderului – managerului pe lângă raţionalitatea sa care, fiind rece şi impersonală, dă celorlalţi senzaţia unei prezenţe inumane, malefice. Nu poţi fi mereu raţional fără a-i agasa şi dispera pe contemporani, care confundă cel mai adesea corectitudinea cu răutatea. De aceea în gândire şi în fapte trebuie să apară o coordonată a căldurii umane, o zonă a simpatiei şi empatiei care să hrănească relaţiile umane complementar comunicării raţionale. Tudor Cătineanu spune ca “Bunul simţ trebuie luat în sensul cel mai adânc, coincident cu fiinţa umană a omului, cu omenia lui. în nucleul bunului simţ sunt depozitate, tăcut şi anonim valorile fundamentale ale omului, de oricând şi de oriunde. Când am renunţat la omenia din noi am renunţat chiar la noi inşine”  
Managerul cultural trebuie să fie un om de lume care să ştie să râdă şi să plângă alături de semeni – să aibă  compasiune – în ciuda statutului lui special şi separat. Omenos şi îndatorat omenirii el este obligat de statutul său să facă bine omenirii chiar dacă aceasta îl refuză pentru moment, mutându-şi exerciţiul în virtual şi ipotetic pentru a construi o lume mai bună pentru a-şi manifesta iubirea pentru specie.

Carisma este ceva-ul în plus pe care Tudor Cătineanu îl vede necesar pentru a aureola calităţile pomenite până aici. Omul carismatic are crez şi convingere interioară şi tocmai de aceea este crezut şi devine convingător printre semeni. El este ascultat şi respectat – uneori şi iubit – pentru că atunci când acţionează, gândeşte sau vorbeşte prin el se exprimă şi altceva decât el însuşi. În el şi prin el se exprimă întreg domeniul pe care îl conduce şi cu care s-a identificat subiectiv de la început.

Din aceasta perspectivă putem adăuga la calităţile pe care le reclamă condiţia managerului cultural şi pe cele ce ţin de relaţionarea la ceilalţi. Managerul trebuie aşadar să fie prietenos şi condescendent, să aibă calitatea de a lega prietenii şi de a le păstra vreme îndelungată. Să fie empatic, discursiv, dialogal, comunicativ, atent la ceilalţi dar mai presus de toate, atent la sine şi la calea pe care merge pentru a-şi închega gândurile, pentru a reuşi în acţiunile pe care le întreprinde

Atribuţii ale postului de manager la Centrul de cultură, conform normelor juridice în vigoare.

· Structurează instituţia şi bugetul alocat acesteia 

· Elaborează şi propune spre aprobare Autorităţii Proiectul de buget al Instituţiei

· Decide asupra modului de utilizare a bugetului aprobat al Instituţiei, fiind ordonator de credite pentru bugetul acesteia 

· Reprezintă instituţia în raporturile cu terţii, încheie acte juridice în numele şi pe seama Instituţiei în limitele de competenţă stabilite prin Contractul de management

· Selectează, angajează şi concediază personalul salariat, în condiţiile legii

· Negociază clauzele contractelor de muncă conform Codului Civil

· Diminuează sau creşte drepturile salariale în raport de performanţele profesionale ale salariaţilor

· Stabileşte manifestările din planul minimal pe domeniile specifice culturii tradiţionale: folclor muzical, folclor literar, folclor coregrafic, meşteşuguri şi ocupaţii tradiţionale, obiceiuri tradiţionale, credinţe şi mituri

· Culege, cercetează, conservă, transmite şi promovează faptele de cultură tradiţională din patrimonial cultural imaterial al judeţului.

· Asigură respectarea prevederilor normelor şi normativelor în vigoare, care reglementează activitatea fiscală şi asigurările sociale

· Asigură conducerea corespunzătoare a activităţii în domeniul evidenţei contabile, conform legislaţiei în vigoare

· Îndeplineaşte toate obligaţiile ce derivă din aprobarera proiectului de management

· Adresează Consiliului Judeţean Bistriţa-Năsăud rapoartele manageriale periodice conform legii

Contabil – şef 


Cu atribuţiile stabilite de Legea 273/2006


Managerul va fi asistat de un Consiliu de Administraţie cu rol consultativ format din 7 membri şi de un Consiliu Ştiinţific format 15 de membri – format din personalităţi marcante ale culturii şi ştiinţei.
           Structura serviciilor va rămîne cea actuală urmînd a se face o evaluare complexa şi realistă a activităţii fiecărui serviciu şi a personalului în perspectiva îmbunătăţirii performanţelor instituţiei.

            Alături de celelalte evenimente pe care le vom coordona si derula mai  avem în vedere implementarea mai multor programe după cum urmează:

-Stagiune muzicală permanentă în municipiul Bistriţa;

-Cursuri de educaţie muzicală prin prelegeri şi recitaluri (pe viu);

-Studio de folclor;

-Stagiune muzicală cuprinzând concerte de jazz şi rock;

-Stagiune teatrală;

-Simpozion Naţional de pictură;

-Atelier academic internaţional de fotografie;

-Master-class de regie şi actorie;

-Program expoziţional de arte plastice;

-Progam editorial: editare de carte, CD-uri, MC-uri, albume, reviste;

-Coproducţii de spectacole teatrale, muzicale, literare, de arte plastice,  internaţionale

- Constituirea unor colectii de produse mestesugaresti traditionale : ceramica, obiecte vestimentare, obiecte decorative.
-Constituirea unor colectii de arta plastica contemporana, fotografie, materiale multimedia referitoare la cultura judetului DVD

-Organizarea unor cursuri de istorie locala

 Aceste programe au fost concepute în ideea de a satisface necesităţile culturale şi de ordin estetic ale locuitorilor judetului tinând cont de realitatea că  municipiul nostru , capitală de judeţ, nu are nici o instituţie profesionistă de spectacole.

D. Analiza situaţiei economico-financiare a instituţiei
1. Analiza datelor din buget, total 2.796.000 lei 
 Propuneri Buget 2013 

a) bugetul de venituri compus din subvenţii de la bugetul Consiliului Judeţean Bistriţa-Năsăud în valoare de 2.696.000 lei şi venituri proprii în valoare de 100.000 lei. 

· Veniturile proprii sunt compuse din :

1. servicii Şcoala de arte şi meserii 40.000 lei ;

2. servicii cu realizarea de spectacole efectuate de Ansamblul profesionist „Dor Românesc”, 30.000 lei ;

3.  alte venituri obţinute din vânzari de carte, reviste şi CD-uri realizate de Centrul Judeţean pentru Cultură şi organizarea de activităţi culturale pentru diverşi beneficiari, agenţi economici sau instituţii publice, în valoare de 20.000 lei.

b) Bugetul de cheltuieli total, din care :




 2.796.000 lei

1. Cheltuieli de personal





1.527.000 lei;

2. Cheltuieli cu bunuri şi servicii




1.204.000 lei;

- Cheltuieli cu reparaţiile curente



     90.000 lei;

- Cheltuieli cu bunurile de natura obiectelor de inventar
     65.000 lei;

- Cheltuieli cu deplasările în ţară şi străinătate


     35.000 lei;

- Cheltuieli cu cărţi, publicaţii şi materiale documentare
     15.000 lei;

- Cheltuieli cu pregătirea profesională a angajaţilor

     15.000 lei;

- Cheltuieli cu susţinerea unor programe, proiecte culturale
    525.000 lei;

3. Cheltuieli de capital, din care :




      65.000 lei;

- Cheltuieli cu proiectarea şi studiile de fezabilitate

      54.000 lei;

- Cheltuieli cu achiziţia de aparatură birotică


      11.000 lei;

2. Analiza gradului de acoperire din surse atrase/ veniturile proprii a cheltuielilor instituţiei


Veniturile proprii în valoare totală de 100.000 lei sunt realizate din următoarele surse :

· servicii Şcoala de arte şi meserii 40.000 lei ;

· servicii cu realizarea de spectacole efectuate de Ansamblul profesionist „Dor Românesc”, 30.000 lei ;

· alte venituri obţinute din vânzari de carte, reviste şi CD-uri realizate de Centrul Judeţean pentru Cultură şi organizarea de activităţi culturale pentru diverşi beneficiari, agenţi economici sau instituţii publice, în valoare de 20.000 lei.


Analiza gradului de creştere a veniturilor proprii din total venituri ;

· servicii Şcoala de arte şi meserii 40 % din totalul venituri;

· servicii cu realizarea de spectacole efectuate de Ansamblul Profesionist „Dor Românesc”, 30 % din totalul venituri;

· alte venituri 20% din totalul venituri.


Analiza ponderii cheltuielilor de personal din totalul cheltuielilor :


1.527.000 lei / 2.796.000 lei = 54,60 %


Analiza ponderii cheltuielilor de capital din total buget ;


65.000 lei / 2.796.000 = 2,30 %

3. Obiective de investiţii propuse spre realizare în perioada 2013 – 2016:
· Realizarea clădirii multifuncţionale din curtea instituţiei – care necesită aproximativ 4,5 miliarde lei

· Dotarea cu un mijloc de transport pentru artişti amatori şi profesionişti cu 25 – 30 de locuri 200.000 lei

· Achiziţionarea unei staţii de amplificare performante pentru spectacole în aer liber de 5.000 W – aproximativ 20.000 euro

· Achiziţionarea unui set de 10 microfoane tip lavalieră 
· Achizitionarea unui sistem dwe lumini pentru spectacole 

· Achiziţionarea de aparate foto – video performante – 15.000 lei
· Updatare şi upgradare a aparaturii de birou (calculatoare, programe de calculator, imprimante etc.) – pentru 2 – 3 calculatoare – suma anuală necesară este de aproximativ 3.500 euro

· Dotări pentru studioul de înregistrare – aproximativ 3.000 euro

E. Strategia, programele şi planul de acţiune pentru îndeplinirea misiunii specifice a instituţiei, conform sarcinilor şi obiectivelor prevăzute


În activitatea managerială vom  respecta cîteva principii care ne vor jalona proiectele şi programele. Acestea sînt:
1.principiul şansei egale la cultură, se referă la asigurarea unui cadru larg de receptare a actuluii cultural, pentru toţi cetăţenii, prin diversitatea ofertei 

2.principiul libertăţii de creaţie, va fi respectat în relaţia cu creqatorii cărora le vom asigura oportunităţile realizării proiectelor fără nici o condiţionare ideologică, materială, sau de altă natură. 

3.principiul primordialităţii valorii. În ceea ce ne priveşte, considerăm necesară şi salutară orice despovărare a actului cultural şi a pieţei culturale de vechile metehne ale administrării acestora în numele unor interese restrînse de grup pentru că prea multă vreme valorile româneşti au fost triate, afirmate şi mai apoi chiar consacrate pe criterii străine celor axiologice, specifice domeniului. O piaţă liberă a informaţiilor, serviciilor, produselor şi valorilor culturale este necesar să se consolideze în ţara noastră şi numai cu ajutorul ei vom putea să operăm, corect şi adecvat, ierarhizări şi să desprindem valorile autentice de cele impuse prin interese de grup sau ideologice.
4.principiul protejării patrimoniului cultural local si national  se referă la preocuparea perpetuă de salvare şi promovare a valorilor tradiţionale a le zonei atît în domeniul material, cît şi immaterial.
5.principiul afirmării identitatii culturale a judeţului în circuitul de valori.

Un corolar al acestor principii va fi strădania susţinută de a afirma identitatea şi valorile culturale ale judeţului Bistriţa Năsăud la nivel naţional şi internaţional

              Factorii esenţiali care trebuie respectaţi la nivelul managementului cultural sînt: respectul individualităţii creatoare; munca în echipă; autoritatea (impunerea unor standarde culturale);  competenţa şi răspunderea faţă de realizarea sarcinilor.
Cei care practică managementul cultural sunt cei care iau decizii privind angajarea de resurse, implicarea unor oameni de cultură sau a sponsorilor, controlul realizării şi distribuirii de produse şi servicii culturale.
Managementul cultural are drept scop explicarea naturii şi trăsăturilor conducerii actului cultural ca proces, ca acţiune practică, precum şi conturarea unui ansamblu structural de cunoştinţe şi orientări asupra activităţilor acestui tip specific de management.
          Activitatea managerială la Centrul Judeţean pentru Cultură Bistriţa Năsăud se va desfăşura pe baza Proiectelor Culturale standardizate si formalizate astfel încît fiecare acţiune culturală să fie dinainte cunoscută  în desfăşurare şi estimată corect în costuri. Managementul proiectului cultural reprezintă: măsuri de planificare managerială progresivă; decizii; receptivitate; management financiar; documentaţie permanentă; ştiinţa conducerii. Managementul proiectului cultural reprezintă şi: relaţia între manager şi membrii echipei proiectului cultural; relaţia cu producătorii;  relaţia cu consumatorii de cultură (prin aşa-numitul parteneriat cultural).

               Ansamblul proiectelor culturale pentru anul calendaristic următor va constitui Planul de Activitate al Centrului Judetean Pentru Cultură BN care va fi supus spre aprobare Consiliului Judeţean BN care va dispune şi alocarea sumelor corespunzătoare în bugetul instituţiei.

                  Actvitatea in cadrul institutiei se va desfăşura conform Regulamentului  prezentat în Anexa 1.
Anexa 1 

la Proiectul managerial

REGULAMENT

DE ORGANIZARE ŞI FUNCŢIONARE A 

CENTRULUI JUDEŢEAN PENTRU CULTURĂ BISTRIŢA-NĂSĂUD

CAPITOLUL I

DISPOZIŢII GENERALE

Articolul 1.

Înfiinţare şi subordonare

(1) Prezentul Regulament stabileşte normele de organizare şi funcţionare ale Centrului Judeţean pentru Cultură Bistriţa-Năsăud, denumit în continuare Centru, aflat sub autoritatea administrativă a Consiliului Judeţean Bistriţa-Năsăud şi coordonarea metodologică a autorităţilor publice centrale de specialitate.

(2) Centrul se înfiinţează prin reorganizarea Centrului de conservare şi valorificare a tradiţiei şi creaţiei populare, a Ansamblului Folcloric Profesionist “Dor Transilvan”, a Şcolii Populare de Artă Bistriţa, a sectorului arte plastice – Galeriile de artă – şi a domeniului literatură, muzică cultă, tipărituri, funcţionează ca instituţie publică de cultură, de interes judeţean, cu personalilate juridică, conform Hotărârii Consiliului Judeţean Bistriţa-Năsăud nr. 20 / 28 martie 2002.

(3)  Centrul fiinţează şi se organizează pe baza Legii Administraţiei Publice locale şi a Ordonanţei de Urgenţă privind înfiinţarea, organizarea şi desfăşurarea activităţii aşezămintelor culturale nr. 118/21 decembrie 2006, emisă de Guvernul României.

Articolul 2.

Sediul

(1) Sediul Centrului este în Bistriţa, Strada General Grigore Bălan, nr.11, având şi alte puncte de desfăşurare a activităţii:

· 1 – Str. Dornei, nr. 5 – Şcoala de Arte şi Meserii

· 2 – Piaţa Centrală, nr. 24 – Galeriile de Artă

Articolul 3.

Structura organizatorică

(1) Structura organizatorică, numărul de personal şi bugetul Centrului se aprobă prin hotărâre a Consiliului Judeţean Bistriţa-Năsăd, în raport cu obligaţiile sau cu programele stabilite, astfel încât să se asigure îndeplinirea în mod corespunzător a atribuţiilor şi activităţilor specifice.

(2) Conducerea Centrului este asigurată de Consiliul de Administraţie format din 11 membri;

(3) Directorul Centrului este preşedintele Consiliului de Administraţie;

(4) Structura organizatorică a Centrului cuprinde următoarele compartimente:

a) Personal de conducere:

· Director

b) Compartimente de specialitate: 

· Serviciul de conservare, protejare şi promovare a culturii tradiţionale, literatură, arte plastice şi tipărituri;

· Serviciul de formare profesională şi perfecţionare artistică “Şcoala de arte şi meserii”

· Serviciul de valorificare şi transmitere a culturii muzical-coregrafice tradiţionale şi spectacol folcloric “Dor Românesc“

· Serviciul financiar contabil, resurse umane, administrativ

Ansamblul Profesionist Dor Transilvan renunţă la această denumire şi se va numi în continuare Dor Românesc. 

CAPITOLUL II

OBIECTUL DE ACTIVITATE ŞI ATRIBUŢIILE

Articolul 4.

Obiectul de activitate

(1) Obiectele de activitate ale Centrului sunt:

a) Oferirea de produse şi servicii culturale diverse pentru satisfacerea nevoilor culturale comunitare, în scopul creşterii gradului de acces şi de participare a cetăţenilor la viaţa culturală;

b) Conservarea, protejarea, transmiterea, promovarea şi punerea în valoare a culturii tradiţionale şi a patrimoniului cultural imaterial

c) promovarea literaturii, a muzicii, artelor plastice şi a meşteşugurilor tradiţionale; 

d) organizarea de manifestări culturale, spectacole, festivaluri, concerte şi alte acţiuni specifice, târguri, seminarii, dezbateri, colocvii, expoziţii, lansări de carte etc., potrivit programului anual de activitate aprobat de către comisiile pentru cultură, învăţământ şi sănătate şi buget-finanţe şi activităţi economice; 

e) editare de carte, publicaţii, monografii, materiale promoţionale şi informative, publicaţii de interes local, cu caracter cultural sau tehnico-ştiinţific;

f) pregătirea artistică a interpreţilor şi instructorilor, cultivarea şi afirmarea talentelor autentice, menţinerea şi ridicarea nivelului calitativ al manifestărilor artistice din judeţ;

g) stabilirea şi promovarea de schimburi cultural-artistice în  ţară şi străinătate.

h) promovarea culturii judeţului Bistriţa-Năsăud în circuitul cultural naţional şi internaţional, turism cultural;

i) organizarea de acţiuni culturale în parteneriat şi colaborare cu alte instituţii şi organizaţii profesioniste;

j) se înfiinţează editura Centrului Judeţean pentru Cultură cu dnumirea de “Arcade”, Societatea Scriitorilor din judeţul Bistriţa-Năsăud, Asociaţia Meşteşugarilor, Asociaţia Folcloriştilor, Asociaţia de Arte Plastice şi Foto
k) se editează publicaţia de specialitate a Centrului „Revista Ilustrată”.
Articolul 5.

Atribuţii


I.

(1) Centrul se organizează în scopul desfăşurării activităţilor specifice din domeniile: culturii, relaţiile cu alte organisme specializate, în acest sens îndeplinind următoarele atribuţii:

a)   educarea ştiinţifică şi artistică a publicului, prin programe specifice;

b) sprijinirea tinerilor cercetători şi artişti valoroşi în afirmarea lor;

c) colaborarea cu Ministerul Educaţiei şi Cercetării, cu fundaţii, universităţi române şi străine, în vederea cunoaşterii şi afirmării valorilor culturii şi civilizaţiei româneşti;

d) cunoaşterea, păstrarea şi promovarea tradiţiilor şi valorilor culturii în           contextul dezvoltării culturii naţionale;

e) asigură banca de date şi valori a culturii populare din judeţ şi coordonarea,   perfecţionarea ştiinţifică şi metodologică a activităţii şi creaţiei artistice;

f) cercetează şi evaluează realitatea fenomenului culturii populare a tradiţiei şi           creaţiei populare specifice fiecărei zone etnoculturale;

g) realizează spectacole model cu caracter folcloric, literar-muzical, în sensul conservării tradiţiilor şi valorilor perene, apărării lor împotriva tendinţelor de poluare şi degradare;

h) editează carte, reviste şi publicaţii de specialitate;

i) iniţiază şi realizează programe de valorificare cultural-ştiinţifică şi artistică a tradiţiei şi creaţiei populare,a muzicii, literaturii şi artelor plastice dezvoltarea tradiţiei în contemporaneitate;

j) organizează manifestări cultural-artistice şi ştiinţifice în scopul promovării bunurilor culturii populare tradiţionale sau contemporane, integrarea lor, ca marcă a identităţii etnoculturale, în circuitul internaţional de valori;

k) derulează proiecte cu finanţare externă din domeniul cultural, asociindu-se, în funcţie de necesitate cu alte persoane fizice sau juridice române sau străine;

l) realizează, întreţine şi difuzează pe Internet baza de date culturale pentru vizitatori, instituţii publice de artă şi cultură locale, naţionale şi internaţionale;

m) organizează cursuri de perfecţionare şi formare în meserii artistice rare (arta conservării şi restaurării monumentelor, artizanat – programe de educaţie menite să contribuie la ridicarea nivelului de cunoştinţe teoretice şi practice ale tinerilor, dar şi al conducătorilor de cămine culturale, case de cultură, alte instituţii de artă şi cultură), organizează tabere culturale în domeniul artelor plastice şi foto, literatură cultură populară;

n) editează, comercializează şi distribuie lucrări de specialitate cu caracter informativ din domeniul culturii, pe suport scris, audio-video şi soft (reviste, broşuri, ghiduri, albume, hărţi, cataloage, casete audio, filme documentare şi promoţionale), alte materiale informative;

o) prestează servicii de publicitate şi informare (pe suport audio-video, electronic, scris) pentru instituţii publice (Consiliul Judeţean, Camera de Comerţ şi Industrie, consiliile locale, cămine culturale, muzee, biblioteci) şi agenţi economici (agenţii de turism, structuri de cazare, firme de transport, bănci, agenţuu de asigurări, etc.)

p) oferă servicii de asistenţă şi consultanţă de specialitate în domeniul cultural (editări, tipăriri, drepturi de autor, contracte de sponsorizare, donaţii), turistic şi al alimentaţie publice pentru respectarea actelor normative în vigoare;

q) iniţiază acţiuni de animare a localităţilor şi judeţului prin spectacole,concerte, cenacluri, expoziţii, târguri, manifestări cultural-religioase, concursuri pe meserii tradiţionale în colaborare cu instituţii publice, culte, asociaţii familiale, societăţi de artă şi spectacol, instituţii profesionale, asociaţii, fundaţii şi organizaţii non-guvernamentale din domeniul turistic şi cultural;

r) concepe şi organizează programe proprii, monitorizează finanţarea programelor culturale iniţiate de alte instituţii, valorificând potenţialul cultural artistic local;

s) realizează reţele de puncte de informare cultural-turistice pe raza judeţului;

t) organizează schimburi în domeniul cultural, constând în colaborări active cu centre similare din ţară şi străinătate, cu asociaţii, ligi, fundaţii şi alte asemenea lor;

u) organizează activitatea instructiv-educativă prin cursuri de specialitate teoretice şi practice, cu predare individuală şi colectivă, în domeniile: muzicii, teatrului, literaturii,  coregrafiei, artei plastice şi artei populare;

v) iniţiază programe pentru promovarea turismului cultural de interes local

w) în colaborare cu Biblioteca Judeţeană, va organiza, în aşezămintele culturale, servicii de documentare şi informare comunitară

II.

a) sprijinirea şi afirmarea creatorilor şi interpreţilor tradiţiei şi creaţiei populare               autentice, a scriitorilor, plasticienilor, compozitorilor, muzicienilor;

b) revitalizarea şi promovarea meseriilor şi îndeletnicirilor tradiţionale şi susţinerea celor care le practică;

c) constituirea şi pregătirea formaţiilor artistice profesioniste şi de amatori, prin atragerea tinerilor, în vederea participării acestora la manifestări culturale locale, zonale, naţionale şi internaţionale;

d) stimularea creativităţii şi talentului;

e) cultivarea valorilor şi autenticităţii creaţiei artistice contemporane şi artei interpretative din toate genurile – muzică, coregrafie, teatru, artă plastică, literatură, artizanat etc.;

f) protejarea şi tezaurizarea  valorilor reprezentative ale culturii tradiţionale şi creaţiei populare contemporane; 

g) organizarea de proiecte şi programe privind educaţia permanentă, petrecerea timpului liber, pentru valorificarea obiceiurilor tradiţionale din comunitatea respectivă;

h) marcarea prin mijloace cultural-artistice a celor mai importante aniversări şi evenimente din istoria şi cultura naţională şi internaţională;

i) programe de revitalizare şi învăţare a meseriilor tradiţionale: olărit, cusut, ţesut, împletituri, cioplituri-sculpturi în lemn, os, corn, piatră etc.;

j) programe de revitalizare şi promovare a unor domenii populare tradiţionale (teatru folcloric, joc, muzică etc.);

k) elaborarea şi derularea unor proiecte de editare şi difuzare a materialelor şi lucrărilor de specialitate, realizate pe orice fel de suport; 

l) asigură, cu mijloacele din dotare, transportul artiştilor amatori din judeţ, a artiştilor plastici, scriitorilor, meşteşugarilor, a formaţiei profesioniste “Dor Românesc” şi a activului cultural din judeţul Bistriţa-Năsăud şi din ţară care participă la pregătirea şi desfăşurarea diverselor manifestări culturale;

m) alte atribuţii şi acţiuni specifice Centrului, cu respectarea obiectului de activitate

CAPITOLUL III

CONDUCEREA, ORGANIZAREA ŞI PERSONALUL

Articolul 6.

Directorul 

(1) Directorul asigură conducerea executivă şi răspunde de buna funcţionare şi îndeplinirea obiectului de activitate şi atribuţiilor specifice stabilite potrivit capitolului II.

(2) Directorul reprezintă Centrul în relaţiile cu autorităţile şi instituţiile publice, cu persoanele juridice şi fizice din ţară şi străinătate, precum şi în justiţie.

(3) Directorul îndeplineşte, în condiţiile legii, următoarele atribuţii principale:

a) angajează Centrul prin semnătură în relaţiile cu terţii;

b) asigură organizarea, conducerea şi dezvoltarea activităţii instituţiei, precum şi administrarea mijloacelor materiale şi băneşti de care aceasta dispune, cu respectarea dispoziţiilor legale în vigoare şi în conformitate cu Regulamentul de organizare şi funcţionare;

c) asigură fundamentarea şi elaborarea proiectului programului anual de activitate, îl supune spre aprobare Consiliului Judeţean Bistriţa-Năsăud şi ia măsurile ce se impun pentru realizarea acestuia;

d) asigură elaborarea şi aplicarea strategiei culturale judeţene şi de management necesară pentru buna desfăşurare a activităţii curente şi de perspectivă a instituţiei;

e) urmăreşte, organizează şi coordonează activitatea personalului instituţiei, calitatea şi modul de realizare a sarcinilor;

f) întocmeşte proiectele bugetului propriu şi a contului de încheiere a exerciţiului bugetar şi le supune avizării şi aprobării Consiliului Judeţean Bistriţa-Năsăud;

g) exercită funcţia de ordonator terţiar de credite, acţionează pentru îndeplinirea prevederilor bugetului anual de venituri şi cheltuieli al instituţiei;

h) elaborează şi supune spre avizare şi spre aprobare Consiliului Judeţean Bistriţa-Năsăud, organigrama, statul de funcţii şi Regulamentul de organizare şi funcţionare;

i) stabileşte atribuţiile pe compartimentele funcţionale şi de specialitate, aşa cum rezidă din actele normative care reglementează activitatea;

j) aprobă fişele postului pentru personalul salariat întocmite conform prevederilor legale de către şefii ierarhici;

k) încheie, modifică, suspendă şi după caz, desface contractul de muncă al personalului din cadrul instituţiei, cu respectarea prevederilor legale;

l) încotmeşte raportul anual de evaluare a activităţii desfăşurate şi formulează propuneri pentru îmbunătăţirea activităţii pe care le prezintă Consiliului Judeţean Bistriţa-Năsăud;

m) vizionează repetiţiile spectacolelor în pregătire, a altor producţii cultural-artistice, a expoziţiilor, manifestărilor, publicaţiilor, iniţiate de Centru, face evaluarea acestora şi propune măsuri privind desăvârşirea lor;

n) îndeplineşte şi alte atribuţii stabilite de Consiliul Judeţean în conformitate cu legea.

(4) În exercitarea atribuţiilor sale, directorul emite dispoziţii.

Articolul 7.

Organizarea 

(1) Organizarea instituţiei, structura organizatorică şi numărul de posturi sunt stabilite prin organigramă, stat de funcţii şi Regulament de organizare şi funcţionare, aprobate de Consiliul Judeţean Bistriţa-Năsăud.

(2) Atribuţiile corespunzătoare compartimentelor funcţionale şi personalului se stabilesc prin fişa postului, iar evaluarea se face prin fişa anuală de evaluare a performanţelor profesionale individuale stabilite pe baza criteriilor de evaluare.

(3) Ansamblul profesionist “Dor Românesc” se organizează în conformitate cu Legea 504 fiind compus din orchestră, solişti vocali şi formaţie de dansuri populare

Articolul 8.

Angajarea personalului 

(1) Personalul este structurat în personal de conducere, de specialitate, de administraţie şi de deservire.

(2) Numirea directorului se face prin hotărâre a Consiliului Judeţean Bistriţa-Năsăud la propunerea preşedintelui, pe baza susţinerii unui concurs de management, câştigătorul urmând să încheie un contract de management în conformitate cu prevederile legii.

(3) Eliberarea din funcţie şi sancţionarea disciplinară a directorului se face prin hotărâre a Consiliului Judeţean Bistriţa-Năsăud, la propunerea motivată a preşedintelui, cu avizul Comisiei pentru cultură, în baza unei anchete administrative.

(4) Angajarea personalului se face cu contract de muncă pe perioadă nedeterminată, pe perioadă determinată, în funcţii de specialitate, în funcţii tehnice sau administrative, precum şi în baza unor contracte încheiate potrivit prevederilor legale privind dreptul de autor şi drepturile conexe sau în baza unor convenţii reglementate de Codul civil. Încadrarea personalului cu contract individual de muncă pe perioadă nedeterminată se face pe bază de concurs sau examen, în condiţiile legii.

(5) Prin excepţie, în cazul personalului încadrat pe perioadă determinată, pe durata desfăşurăruii unui program sau proiect, încheierea contractelor de muncă se poate face şi în mod direct, prin acordul părţilor. 

(6) Prevederile legale privind organizarea şi desfăşurarea examenului sau concursului pentru angajarea personalului se aplică, în mod corespunzător şi în situaţiile de promovare în funcţie, grad sau treaptă superioară.

(7) Potrivit Legii 504/2005 şi a OUG 118/2006 membrii Ansamblului profesionist “Dor Românesc” pot fi angajaţi cu contract individual de muncă pe perioadă nedeterminată sau determinată în funcţii de specialitate, în funcţii tehnice şi administrative, precum şi prin activitatea unor persoane care participă la realizarea programelor şi proiectelor culturale în baza unor contracte încheiate potrivit prevederilor legale privind dreptul de autor şi drepturile conexe sau în baza unor convenţii reglementate de Codul civil.

Articolul 9.

Salarizarea personalului 

(1) Salarizarea personalului se face în raport cu funcţia şi pregătirea profesională, acordarea drepturilor de salarizare şi de personal se realizează în condiţiile şi cu respectarea legilor în vigoare şi cu încadrarea strictă în resursele financiare aprobate prin bugetul propriu.

(2) Personalul de specialitate care desfăşoară activităţi artistice în cadrul aşezămintelor culturale, instituţii publice, angajat cu contract individual de muncă, este încadrat şi salarizat în funcţie de pregătirea profesională, potrivit legislaţiei în vigoare aplicabile personalului bugetar.

(3) Personalul de specialitate care desfăşoară activităţi de educaţie permanentă în cadrul aşezămintelor culturale, instituţii publice, angajat cu contract individual de muncă este încadrat şi salarizat conform legislaţiei în vigoare, în funcţie de pregătirea profesională.

(4) Pentru personalul didactic din învăţământul preuniversitar şi universitar, care desfăşoară activităţi de educaţie permanentă în cadrul aşezămintelor culturale, instituţii publicem nivelurile de salarizare se stabilesc conform prevederilor Legii 128/1997 privind Statutul personalului didactic, cu modificările şi completările ulterioare.

Articolul 10.

Răspunderea personalului

(1) Personalul are obligaţia să-şi realizeze sarcinile în conformitate cu fişa postului, să respecte disciplina şi normele de comportament şi să se suplinească în servciu pentru îndeplinirea în bune condiţii a atribuţiilor profesionale.

(2) Personalul îşi va desfăşura activitatea cu respectarea prevederilor Legii 477/8 noiembrie 2004 privind Codul de conduită a personalului contractual din autorităţile şi instituţiile publice.

CAPITOLUL IV

PATRIMONIUL ŞI BUGETUL

Articolul 11.

Patrimoniul

(1) La înfiinţare, patrimoniul Centrului se constituie prin preluarea integrală a patrimoniului Centrului de conservare şi valorificare a tradiţiei şi creaţiei populare, Ansamblului Folcloric Profesionist “Dor Transilvan” şi Şcolii Populare de Artă Bistriţa, conform bilanţului contabil la data de 30 aprilie 2002.

(2) Centrul poate primi în administrare sau folosinţă gratuită bunuri mobile şi imobile din domeniul public sau privat al judeţului Bistriţa-Năsăud prin hotărâre a Consiliului Judeţean Bistriţa-Năsăud.

Articolul 12.

Bugetul şi finanţarea cheltuielilor

(1) Bugetul propriu se aprobă prin hotărâre a Consiliului Judeţean Bistriţa-Năsăud.

(2) Finanţarea se face de la bugetul Consiliului Judeţean Bistriţa-Năsăud, în conformitate cu obiectivele şi programele stabilite şi din venituri extrabugetare, inclusiv donaţii şi sponsorizări, în condiţiile şi cu respectarea legii.

Articolul 13.

Contabilitatea 

(1) Centrul are cont propriu, organizează şi conduce contabilitatea propriilor operaţiuni financiare, conform reglementărilor legale. Evidenţa financiar contabilă şi execuţia bugetară se va organiza într-un singur cont de execuţie aferent persoanei juridice, cu defalcări ale conturilor sintetice pe analitice, corespunzător secţiilor componente.

(2) Pentru evidenţa în contabilitate a gradului de autofinanţare a fiecărui compartiment de specialitate se vor deschide analitice pentru conturile de venituri şi cheltuieli.

Articolul 14.

Antet, ştampilă

(1) În toate actele Centrul va folosi antetul “Consiliul Judeţean Bistriţa-Năsăud – Centrul Judeţean pentru Cultură Bistriţa-Năsăud;

(2) Aceleaşi elemente vor fi inscripţionate şi pe ştampilă.

Articolul 15.

Modificare

(1) Modificarea şi completarea prevederilor prezentului “Regulament” se face numai prin hotărâre a Consiliului Judeţean Bistriţa-Năsăud.

